מייקל אלפיק

מייקל ג'ון אלפיק (; 19 בספטמבר 1946 – 7 בספטמבר 2002) היה שחקן אנגלי. הוא היה ידוע בבריטניה מהופעותיו בטלוויזיה הבריטית, בעיקר מתפקידו כבלש פרטי בסדרה "בוּן"  של ITV, ומתפקידו בדמות הארי סלייטר באופרת הסבון "איסטאנדרס" של ה-BBC. אלפיק היה מועמד לפרס באפט"א בקטגוריית שחקן המשנה הטוב ביותר על הופעתו בסרט "גורקי פארק".

בצעירותו נראה אלפיק מבוגר מכפי גילו, ועם המבטא הקוקני הצרוד והבעת הפנים הלעגנית שלו הוא גילם לעיתים קרובות גברים קשוחים ומאיימים.

אלפיק נאבק בהתמכרותו הקשה לאלכוהול. הוא הודה שבשיא ההתמכרות היה שותה שני ליטרים של משקה ליום, מה שתרם למותו מהתקף לב ב-2002.

ביוגרפיה
אלפיק נולד וגדל בעיר צ'יצ'סטר שבמחוז סאסקס, שם היה למשפחתו אטליז. הוא למד בבית ספר לבנים בצ'יצ'סטר והשתתף בכמה הצגות בבית הספר בהן "נוח" ו"חלום ליל קיץ". בתחילה חשב להצטרף לצי הסוחר ובזמן החופשות מבית הספר עבד במספנה המקומית.

למשחק הגיע אלפיק במקרה כשבגיל 15 עבד כעוזר חשמלאי בבניית תיאטרון פסטיבל צ'יצ'סטר. הוא התחיל להתעניין במשחק כשצפה בכוכבים כגון לורנס אוליבייה, מייקל רדגרייב וסיביל תורנדייק. אוליבייה יעץ לאלפיק ללכת לבית ספר למשחק, והציע לו מונולוגים כדי שיציג אותם באודישנים. מתוך מספר הצעות בחר אלפיק ללמוד בבית הספר "Central School of Speech and Drama" מכיוון שאוליבייה למד שם.

קריירה
אחרי סיום הלימודים הוצעו לאלפיק בעיקר תפקידים של בריונים מאיימים. ב-1968 הופיע לראשונה בקולנוע בסרט "Fraulein Doktor", סרט איטלקי על מלחמת העולם הראשונה. ב-1969 הופיע בתפקיד קפטן בסרטו של טוני ריצ'רדסון עיבוד למחזה "המלט". הוא שיחק בסרטים כגון "שוד הרכבת הגדול" ו"איש הפיל" והופיע בסרטו האלגורי של לידזי אנדרסון  משנת 1973. תפקידים נוספים שלו היו בדמות אביו של פיל דניאלס בסרט הפולחן "קוואדרופוניה" (1979), פאשה בסרט "גורקי פארק" (1983) ובדמות צייד לא מורשה בשם ג'ייק בסרט "ויתנייל ואני" (1987). ב-1984 שיחק בתפקיד ראשי בדמות פישר, בלש בריטי שנזכר תחת היפנוזה באירופה דיסאוטופית ומתפוררת, וברדיפתו אחר רוצח סדרתי, בסרט הבכורה של לארס פון טרייר "אלמנט הפשע" שהיה מועמד לפרס דקל הזהב.

בתיאטרון שיחק אלפיק בתפקיד מרסלוס ובדמות השחקן שמגלם את המלך בהפקה הבימתית של טוני ריצ'רדסון למחזה "המלט" בתיאטרון ראונדהאוס ובברודוויי. בהמשך גילם את קלאודיוס לצדו של ג'ונתן פרייס בתפקיד המלט בתיאטרון רויאל קורט בבימויו של ריצ'רד אייר. ב-1981 הופיע אלפיק במחזמר "Chorus Girls" מאת ריי דייוויס ובארי קיפי בתיאטרון רויאל בסטרטפורד איסט. עוד השתתף במחזה "The Changing Room" בבימויו של לינדזי אנדרסון בתיאטרון רויאל קורט. הופעתו האחרונה בווסט אנד הייתה ב-1997 בתפקיד דוליטל במחזה "פיגמליון" בבימויו של ריי קוני שהועלה בתיאטרון אלברי.

עם זאת פרסומו של אלפיק הגיע מהופעותיו בטלוויזיה. ב-1974 הופיע זמן קצר באופרת הסבון "קורוניישן סטריט" בתפקיד דאגלס וורמול, בנו של בעל הבית אדוארד.
ב-1979 שיחק בסדרה "Crown Court" בתפקיד פרקליט הכתר נוויל גריפית'ס, התובע את הבת במשפחת זלזי על הפגיעה באביה המתעלל.

עוד הופיע אלפיק באחד התפקידים הראשיים בסרט "Black Island" משנת 1978. הוא גילם את הפושע בפרק "One of Your Own" בסדרה "The Sweeney", ושיחק בדמות שוטר בפרק "Backtrack" בסדרה "המקצוענים" (1979). עוד ב-1979 הופיע בתפקיד קטן בסדרה "Hazell", ובמחזה הטלוויזיוני "Blue Remembered Hills" מאת דניס פוטר. ב-1981 שיחק בתפקיד הראשי בסדרת הדרמה "Private Schulz" מאת ג'ק פולמן. הוא גילם את גרהרד שולץ, חייל גרמני שגויס במהלך מלחמת העולם השנייה על ידי האס אס כדי להציף את בריטניה בכסף מזויף וכך להרוס את הכלכלה שלה.

ב-1983 הופיע אלפיק בתפקיד מגוואן, פועל אירי, בעונה הראשונה של הסדרה "Auf Wiedersehen, Pet". ב-1984 כיכב בדמות סידני מונדי בסיטקום "Pull the Other One" של רשת ITV. בין השנים 1985 ו-1989 כיכב בתפקיד סם טיילר בסיטקום "Three Up, Two Down" לצדה של אנג'לה ת'ורן. לשיא הצלחתו הגיע בסדרה "בון" בה שיחק בשנים 1986 עד 1992 וב-1995. הוא גילם את דמותו של כבאי בדימוס בשם קן בון, שפותח עסק למשלוחים על אופנוע, ובהמשך הופך להיות חוקר פרטי. הסדרה "בון" זכתה להצלחה רבה ושודרה במשך שבע עונות. בין צילומי הסדרה "בון" המשיך אלפיק להופיע בסרטים כגון בתפקיד קמע בסרט "האחים קריי" (1990), וב"תן לו את זה" (1991). ב-1991 שיחק אלפיק בתפקיד דס קינג בסרט "השיר של באדי" בכיכובם של צ'סני הוקס ורוג'ר דלטרי.

ב-1993 החל אלפיק להופיע בתפקיד עיתונאי לשעבר מרחוב פליט שמנהל סוכנות ידיעות בעיר דרלינגטון, בסדרה "הארי". הארי סולטר הוא אלכוהוליסט חסר רחמים שמשתמש בטקטיקות ניצול כדי להשיג סיפור טוב. הסדרה לא זכתה להצלחה ועד מהרה היא בוטלה. ב-1995 שיחק אלפיק בתפקיד בילי בונז בגרסה הטלוויזיונית של קן ראסל לספר "אי המטמון". ב-1999 גילם את בארקיס במיני-סדרה "דייוויד קופרפילד" בכיכובו של דניאל רדקליף.

ב-2001 הצטרף אלפיק לצוות השחקנים של הסדרה "איסטאנדרס" בתפקיד הארי סלייטר, מושא אהבתה של פגי מיטשל (בגילומה של ברברה וינדזור). השתייה המרובה של אלפיק התחילה להשפיע על עבודתו, ולכן עזבה הדמות את הסדרה. ארבעה חודשים אחר כך הגיעה הודעה על מותו (הדמות) בספרד.

חיים אישיים
ב-1963 פגש אלפיק את ג'וליה אלכסנדר, מורה בבית ספר, והיא הייתה בת זוגו עד ליום מותה מסרטן ב-1996. לבני הזוג נולדה בת בשם קייט.

במשך שנים רבות נאבק אלפיק באלכוהוליזם. ב-1988 ניסה לראשונה להפסיק לשתות, אחרי שהרופאים הזהירו אותו שהוא ימות תוך שנה אם ימשיך לשתות. בתחילת שנות התשעים של המאה העשרים ביקש עזרה אצל אלכוהוליסטים אנונימיים, אבל ב-1996 הודה שהוא חזר לשתות כמקודם.

ב-7 בספטמבר 2002 נפטר אלפיק מהתקף לב שהוחמר בגלל בעיית השתייה שלו. הוא התמוטט בביתו בווילסדן גרין שבלונדון, הובהל לבית חולים שם נפטר, 12 ימים לפני יום הולדתו ה-56. הוא נקבר בקרמטוריום צ'יצ'סטר.

פילמוגרפיה
 שנה שם שם באנגלית תפקיד הערות 1968 Fraulein Doktor טום 1969 Where's Jack? הוגארת' 1969 המלט Hamlet קפטן 1970 Parkin's Patch תומאס בפרק "The Link" 1970 The Best Things in Life ג'ד לוקאס בפרק "Coral Wedding" 1970 Cry of the Banshee בורק 1970 The Buttercup Chain הנהג 1971 תיאטרון הכורסה Armchair Theatre רוברט דלמונדס בפרק "Man Charged" 1971 The Misfit מייק האלורן בפרק "On Europe and Foreigners and Things" 1971 טרור עיוור Blind Terror ג'יפסי טום 1971 אלברט וויקטוריה Albert and Victoria נייג'ל גודפרי בפרק "The Elopement" 1972 Adult Fun מנהל מוסך 1973 Country Matters ג'ק מיני-סדרה 1973 אדם סמית' Adam Smith בן דייוויס סדרת טלוויזיה 1973 O Lucky Man! ביל 1973 And Now the Screaming Starts! שיכור ללא קרדיט 1973 Justice פיטר רודוול בפרק "Trespass to the Person" 1973 Great Mysteries גורנפלוט בפרק "La Grande Breteche" 1973 תיאטרון הכורסה Amchair Theatre צ'ופר השושבין בפרק "That Sinking Feeling" 1973 New Scotland Yard אל פרמר 1973–1983 Crown Court סיימון צ'ייס 1974 New Scotland Yard ג'וס אדריאן בפרק "Death by Misadventure" 1974–1979 ITV Playhouse תפקידים שונים 1974 The Nearly Man רון היברט סרט טלוויזיה 1974 האחים The Brothers סייר בפרק "The Guilt Beneath the Gingerbread" 1974 קורוניישן סטריט Coronation Street דאגלס וורמולד 1975–1983 Crown Court נוויל גריפית'ס / פרנק הולינס סדרת טלוויזיה (14 פרקים) 1975 The Nearly Man רון היברט סדרת טלוויזיה 1975 שלושה בסירה אחת (מלבד הכלב) Three Men in a Boat שוער סרט טלוויזיה 1976 Hadleigh בריאן איינסוורת' בפרק "Favours" 1976 BBC2 Playhouse פרנק / צ'ארלי / אדי בפרק "Play Things" 1977 Holding On צ'ארלי וילרייט סדרת טלוויזיה 1977 This Year Next Year ג'ק שו מיני-סדרה 1977 Last Summer אוסקר 1977 ITV Sunday Night Drama בתפקיד עצמו 1978 Saturday, Sunday, Monday מישל סרט טלוויזיה 1978 Hazell גריפית'ס בפרק "Hazell and the Walking Blur" 1978 Send in the Girls ג'ימי בפרק "The Wild Bunch" 1978–1979 Play for Today תומאס ונאבלס / פיטר סדרת טלוויזיה (2 פרקים) 1978 The Ghosts of Motley Hall קפון נרקיסוס בולוק בפרק "Narcissus Bullock's Bell" 1978 The Odd Job ריימונד 1978 The One and Only Phyllis Dizey וולאס פרנל סרט טלוויזיה 1978 סוויני The Sweeney ג'ימי פליט בפרק "One of Your Own" 1979 The Knowledge גורדון ולר סרט טלוויזיה 1979 שוד הרכבת הגדול The First Great Train Robbery בורג'ס 1979 קוואדרופוניה Quadrophenia אבא של ג'ימי 1979 המקצוענים The Professionals סרג'נט גרבט בפרק "Backtrack" 1979 The Quiz Kid ג'ק 1979 Black Island ג'ק דאקר 1980 קריב Cribb סול הריוט בפרק "Wobble to Death" 1980 איש הפיל The Elephant Man שומר לילה 1980 Shoestring פיט ג'ונסון בפרק "The Dangerous Game" 1981 מצדה Masada וטיוס מיני-סדרה 1981 Private Schulz גרהרד שולץ סדרת טלוויזיה 1981 Roger Doesn't Live Here Anymore סטנלי סדרת טלוויזיה 1981–1988 טוני Tony ג'וני מגוואן 1982 אנדי רובסון Andy Robson ג'ייק קרנבי 1982 כל אנשי סמיילי Smiley's People פקד בילוש מיני-סדרה 1983 Bird Fancier דארוויל סרט טלוויזיה 1983 בלומפילד Bloomfield בילי גיבס סדרת טלוויזיה 1983 Privates on Parade סרג'נט מייג'ור רג' דרומונד 1983 Krull רהון דיבוב (ללא קרדיט) 1983 קללת הפנתר הוורוד Curse of the Pink Panther מפקד המשטרה ואלניקה 1983 גורקי פארק Gorky Park פאשה 1983–1984 Auf Wiedersehen, Pet מגוואן סדרת טלוויזיה 1984 Memed My Hawk ג'אבאר 1984 אלמנט הפשע The Element of Crime פישר 1984 Ordeal by Innocence המפקח הויש 1984 Pull the Other One סידני מונדי סדרת טלוויזיה 1984 Arthur's Hallowed Ground לן סרט טלוויזיה 1984 Oxbridge Blues קורלי בונאוונטורה בפרק "Oxbridge Blues" 1984 מהומה רבה על לא דבר Much Ado About Nothing דוגברי 1985–1989 שלושה למעלה, שניים למטה Three Up, Two Down סם טיילר סדרה קומית 1985 Super Gran רולי רופלס בפרק "Supergran and the Skimmer" 1985 Hitler's SS: Portrait in Evil ארנסט רוהם סרט טלוויזיה 1985 Lake Starter ג'ק אוון סדרת טלוויזיה (פרק אחד) 1985 Jenny's War שומאן סדרת טלוויזיה 1985 Tony ג'וני מגוואן 1985 The Supergrass השוטר קולינס 1986–1995 בון Boon קן בון סדרת טלוויזיה 1986 פיראטים Pirates זקיף 1986 Valhalla אודגארדסלוקי דיבוב 1987–1991 Fellows and Magowan ג'וני מגוואן 1987 וית'נייל ואני Withnail & I ג'ייק 1988 דוריט הקטנה Little Dorrit מר מרדל 1989 Asterix and the Big Fight קריסוס דיבוב 1990 The Krays ג'ורג' ללא קרדיט 1990 I Bought a Vampire Motorcycle המפקח קליבר 1991 השיר של באדי Buddy's Song דס קינג 1991 תן לו את זה Let Him Have It הסוהר ג'ק 1991 Stanley and the Women בן האצ'ינסון מיני-סדרה 1992 The Ballad of Kid Divine: The Cockney Cowboy ד"ר נתניאל בונר 1993–1995 הארי Harry הארי סולטר סדרת טלוויזיה 1994 Murder Most Horrid ביל טוד בפרק "Smashing Bird" 1995 ריצ'רד השלישי Richard III הרוצח השני ללא קרדיט 1995 אי המטמון Treasure Island בילי בונז 1997 דיינג'רפילד Dangerfield בריאן טיילור בפרק "Happy Families" 1997 The Fix פיטר קמפלינג סרט טלוויזיה 1999 דייוויד קופרפילד David Copperfield ברקיס מיני-סדרה 2000 מטרופוליס Metropolis בריקהיל מיני-סדרה 2001 The Bill ג'ורג' סטאבס בפרק "Long Shadows" 2001 Baddiel's Syndrome Drugs tsar בפרק "Calligrula" 2001 איסטאנדרס EastEnders הארי סלייטר 2003 Out of Bounds ליונל סטאבס הופעה אחרונה

קישורים חיצוניים

  מייקל אלפיק באתר ה-BBC
 Guardian obituary


הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1946
קטגוריה:אנגלים שנפטרו ב-2002